opérer son dit office en sa personne, et faire et porter tous les 

 services et charges et par la manière declairée es dites ordon- 

 nances de feu nostre dit seigneur sans y faire aucun défaut. — Le 

 tauxeur des bois à la porte qui prenoitde gaiges vint trois livres 

 quatre sols, aura et luy ordonnons prendre et avoir par an dorese- 

 navant quarante cinq livres estevenans de gaiges, pour lesquels 

 il devra et sera tenu défaire et supporter les charges et servi- 

 ces et par la manière contenue es dites ordonnances de feu 

 nostre dit sieur, et avec ce est et sera tenu après ce que les 

 férues seront faites, de visiter les fassures et tout le bois que 

 Ton ameine en ladite Saunerie pour en rapporter les fautes aux 

 pardessus v et officiers d'icelle Saunerie qu'il appartiendra, et 

 sera aussy tenu de visiter les ouvriers des bernes qui portent 

 bois pour les faire ouvrer diligemment. — Les deux clercs des 

 deux puys à sel qui avoient de gaige, c'est à sçavoir : le clerc 

 du grand puys d'Amont vint sept livres quatre sols, et le clerc 

 du puys à Gré vint deux livres quatre sols, auront et leur ordon- 

 nons prendre et avoir doresenavant pour chacun d'eux trante 

 livres, que font pour les dis deux clercs soixante livres, pour 

 lesquels gaiges, iceux deux clercs, en outre les services et 

 charges qu'ils doivent faire et porter solon les ordonnances de 

 feu nostre dit sieur, seront tenus de garder la clef du fer de 

 la dite Saunerie pour la délivrer aux fèvres d'icelle Saunerie/ren- 

 drontle compte d'icelluy chacune semaine pour le bailler en la 

 chambre des rooles, conteront les sappes (1) et rivez, cueillet- 

 tes et grands fonds des chaudières de la dite Saunerie et met- 

 tront tout par escrit pour savoir la despense de tout le dit- fait, 

 et aussy feront mettre à point en la ferretière tout le vieil fer 

 des chaudières pour le livrer aux fèvres quand besoin sera , et 

 si tiendront le compte des muiresdes dis deux puys selon et par 

 la manière que contenu est es ordonnances de la dite Saunerie. — 

 Les deux clercs des sels qui prenoient chacun vint deux livres 

 quatre sols de gaiges, auront et leur ordonnons doresenavant pour 

 chacun d'eux trante livres, que font pour les dis deux clercs 

 soixante livres estevenans par an, pour lesquels gaiges, avec 

 ce qu'ils doivent faire et supporter par les ordonnances de feu 



(1) Lisez : happes, c'est-à-dire crochets. 



